Met die totstandkoming van die ATKV (SAS & H) is slegs manlike werknemers in diens van die SA Spoorweë as lede van die Vereniging toegelaat. Daar word toe vir die eerste keer vir die inskakeling van vroue as lede voorsiening gemaak in die ontwerpkonstitusie wat na afloop van die sogenaamde "Spoorbondkrisis" in 1933 en die daaropvolgende reorganisasie van die Vereniging in 1934 opgestel is.
In 1934 ontspring in verskillende sentra spontaan, sonder noemenswaardige organisatoriese verband, georganiseerde kringe van vrouelede wat as Dameskringe bekend staan. Hierdie Dameskringe, ook genoem Geselskringe, is gestig met die tweërleidoel om die 'sustershand aan medespoorweggesinne te bereik' en om weë en middele te bespreek om deur gesellighede, kollektes, ensovoorts, die Wesefonds te versterk.
In 1934 vind die eerste Uniale Jaarvergadering van die beweging 'n dag voor die ATKV-kongres in Johannesburg plaas. Dit is bygewoon deur een afgevaardigde van elke dameskring. Troetel: Intelligent en kompleks – die hoender
Intelligent en kompleks – die hoender
Hoenders is nie die “dom voëls” wat almal dink nie. Elkeen het ’n unieke persoonlikheid. Daar bestaan ’n sekere sosiale rangorde onder hoenders en hulle kan afleidings maak – ’n vermoë wat mense eers op die ouderdom van sewe jaar ontwikkel. Dit is die bevinding van ’n onlangse studie gepubliseer in die joernaal Animal Cognition.
Dit wil voorkom asof hoenders iets verstaan van getalle. Eksperimente met kuikens dui daarop dat hulle ’n begrip het van hoeveelhede en kan dit in ’n reeks van getalle plaas.
Kommunikasie tussen hoenders is ook redelik kompleks. Hulle besit ’n repertoire van visuele vertoon, wat hulle gebruik saam met ’n reeks uitgebreide klanke. Daar is ten minste 24 verskillende klanke wat hulle gebruik vir kommunikasie.
Hoenders ervaar ook verskeie emosies, insluitende vrees, afwagting en angs. Hulle neem ook besluite op wat hulle dink goed is vir hulle in ’n spesifieke situasie. Henne se moederlike instink is baie sterk en sal besluite neem om haar kuikens te bevoordeel.
(foto: Farm Sanctuary)